**ՀԱՅՏԱՐԱՐՈՒԹՅՈՒՆ**

**հրավերի պարզաբանման մասին**

### Հայտարարության սույն տեքստը հաստատված է գնահատող հանձնաժողովի

###  2020 թվականի հուլիսի 24-ի թիվ 1 որոշմամբ և հրապարակվում է

### “Գնումների մասին” ՀՀ օրենքի 29-րդ հոդվածի համաձայն

### Ընթացակարգի ծածկագիրը ԵՔ-ԲՄԱՊՁԲ-20/20

 Երևանի քաղաքապետարանի կարիքների համար ավտոբուսների ձեռքբերման նպատակով կազմակերպված ԵՔ-ԲՄԱՊՁԲ-20/20 ծածկագրով գնման ընթացակարգի գնահատող հանձնաժողովը ստորև ներկայացնում է նույն ծածկագրով հրավերի վերաբերյալ 22.07.2020թ. ստացված հարցադրումը և դրա վերաբերյալ 24.07.2020թ. տրամադրված պարզաբանումը`

Հարցադրում N 1

Խնդրում ենք տալ պարզաբանում հետևյալ հարցին․

1․ Ըստ հրավերում հրապարկված ՏԵԽՆԻԿԱԿԱՆ ԲՆՈՒԹԱԳԻՐ-ԳՆՄԱՆ ԺԱՄԱՆԱԿԱՑՈՒՅՑԻ, ավտոբուսների մատակարարման ժամկետ է սահմանվում համապատասխանաբար՝ 30 հատի համար՝ 90 օր, 30 հատի համար՝ 120 օր և մնացորդ 40-ի համար 150 օր։ Նաև \*\*\* կետով նշված է, որ մատակարարման ժամկետը չի կարող ուշ լինել քան սույն թվականի դեկտեմբերի 25-ը։ Սակայն մրցույթի պայմաններից վերցված տվյալներով, եթե հայտերի գնահատումն իրականացվում է դրանց ներկայացման վերջնաժամկետը լրանալու օրվանից հաշված 10 աշխատանքային օրվա ընթացքում, անգործության ժամկետ է սահմանված 10 օր, պայմանագիր կնքելու մասին ծանուցումը ստացվում է 4 աշխատանքային օրում և պայմանագրի կնքման ժամկետ է սահմանված մինչև 10 աշխատանքային օրը, ապա ենթադրենք,եթե համաձայնագիրը ուժի մեջ մտնի պայմանագրի ստորագրման հաջորդ իսկ օրը, առաջին 30 հատ խմբաքանակի և առհասարակ 100 հատ ավտոբուսի մատակարարման համար մնում է 72 օրացուցային օր, եթե առաջնորդվենք Գնման Ժամանակացույցի \*\*\* կետով։ Խնդրում ենք տալ պարզաբանում,ո՞ր ժամկետներով առաջնորդվել՝ Գնման Ժամանակացույցով` 90 օր,120 օր,150 օր, թե՞ \*\*\* կետում նշված պայմանով։

Պարզաբանում N 1

Պատասխան.

Ի պատասխան Ձեր հարցմանը տեղեկացնում ենք հետևյալը.

Սույն գնման ընթացակարգը հայտարարվել է «Գնումների մասին» օրենքի 15-րդ հոդվածի 6-րդ մասով սահմանված դրույթի կիրառմամբ, համաձայն որի՝ «Մինչև ֆինանսական միջոցներ նախատեսվելը սույն օրենքով սահմանված կարգով կարող է կնքվել պայմանագիր` պայմանով, որ դրա շրջանակներում գնում կարող է կատարվել անհրաժեշտ ֆինանսական միջոցներ նախատեսվելու դեպքում: Սույն մասի համաձայն կնքված պայմանագիրը լուծվում է, եթե այն կնքելու օրվան հաջորդող վեց ամսվա ընթացքում պայմանագրի կատարման համար ֆինանսական միջոցներ չեն նախատեսվել...»:

Հրավերով նախատեսված պայմանագրի նախագծի 8.15 կետի համաձայն՝ «Պայմանագրով նախատեսված ապրանքների մատակարարումն իրականացվում է այդ նպատակով ֆինանսական միջոցների առկայության և դրա հիման վրա կողմերի միջև համապատասխան համաձայնագրի կնքման միջոցով: Պայմանագիրը լուծվում է, եթե այն կնքելու օրվան հաջորդող վեց ամսվա ընթացքում այդ նպատակով պայմանագրի կատարման համար ֆինանսական միջոցներ չեն նախատեսվում:

ՀՀ կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման մասին» կարգի 21-րդ կետի 1-ին ենթակետի «ը» պարբերության համաձայն՝ կնքվելիք պայմանագրով ապրանքի մատակարարման, աշխատանքի կատարման կամ ծառայության մատուցման ժամկետը, իսկ փուլային ձևով պայմանագրի կատարման դեպքում` առաջին փուլի ժամկետը, պետք է սահմանվեն ապրանքների և ծառայությունների դեպքում առնվազն 20, իսկ աշխատանքների դեպքում` առնվազն 45 օրացուցային օր: Ընդ որում, սույն պարբերությամբ սահմանված ժամկետի հաշվարկը կատարվում է պայմանագրով նախատեսված կողմերի իրավունքների և պարտականությունների կատարման պայմանն ուժի մեջ մտնելու օրվանից՝ բացառությամբ այն դեպքի, երբ ընտրված մասնակիցը համաձայնում է պայմանագիրը կատարել ավելի կարճ ժամկետում:

Պատվիրատուի կողմից հրավերով հստակ սահմանվել է ապրանքի մատակարաման փուլային ժամկետներ՝ մինչև 90 օր, 120 օր և 150 օր և մասնակիցները պետք է առաջնորդվեն նշված ժամկետներով, իսկ ինչ վերաբերում է այն դրույթին, որ մատակարարման վերջնաժամկետը չի կարող ավել լինել, քան տվյալ տարվա դեկտեմբերի 25-ը, ապա դեկտեմբերի 25-ով սահմանփակվում է տվյալ տարվա համար նախատեսված պատվիրատուի վճարման պարտավորությունները:

Սույն հայտարարության հետ կապված լրացուցիչ տեղեկություններ ստանալու համար կարող եք դիմել

### ԵՔ-ԲՄԱՊՁԲ-20/20 ծածկագրով գնահատող հանձնաժողովի քարտուղար Գ. Մուրադյանին:

Հեռախոս՝ 011514373։

Էլեկոտրանային փոստ՝ gor.muradyan@yerevan.am։

ԵՔ-ԲՄԱՊՁԲ-20/20ծածկագրով գնման ընթացակարգի գնահատող հանձնաժողովը